cyanic-selkie/wikianc huggingface dataset:
হুদ (নবি)
ঘটনা
হুদ এর জাতির নাম ছিল আ'দ। এটি আরবের প্রাথমিক যুগের একটি জাতি। বনি আদ গোত্রকে "আমালিকা" গোত্রও বলা হয়। খ্রিস্টপূর্ব আনুমানিক দুই হাজার বছর আগে ইয়েমেনের হাজরামাউত অঞ্চলে তাদের বসবাস ছিল বলে অনুমান করা হয়ে থাকে। দীর্ঘাকৃতি, দৈহিক শক্তি ও পাথর ছেদনশিল্পে তাদের বিশেষ খ্যাতি ছিল। কালক্রমে তারা কুসংস্কারাচ্ছন্নতা ও মূর্তি পূজার লিপ্ত হয়ে পড়ে। দৈহিক শক্তির কারণেও তারা বিভিন্ন অত্যাচার ও উচ্ছৃঙ্খলতায় লিপ্ত হয়। এই পরিস্থিতিতে আল্লাহ হুদ -কে তাদের উদ্দেশ্যে পাঠান, আল্লাহর শোকর গোজার ও সৎ কাজের আহবান দেওয়ার জন্য। কিন্তু তাদের সামান্য কিছু ছাড়া বাকি সবাই তাঁকে প্রত্যাখ্যান করল। এ অবস্থায় আল্লাহর শাস্তি তাদের ওপর নেমে আসতে লাগল। প্রথমে তারা দীর্ঘস্থায়ী খরার কবলে পড়ল। হুদ  তাদের বললেন, এর মাধ্যমে আল্লাহ তায়ালার পক্ষ থেকে তোমাদের সতর্ক করা হচ্ছে। কিন্তু অত্যাচারী এ জাতির ওপর তাঁর উপদেশের কোনো আসর হলো না। তারা কুফর, শিরক ও উচ্ছৃঙ্খলতার পথেই এগিয়ে চলল। পরিশেষে তাদের প্রতি প্রচণ্ড ঝড়ঝঞ্ঝা পাঠানো হলো। এই শাস্তি একাধারে আট দিন তাদের ওপর প্রবাহিত হলো এবং এভাবে সেই আ'দ জাতি ধ্বংস হয়ে গেল। এ জাতির ধ্বংসের ঘটনা কোরআন মজিদের আরো অনেক সুরায় আলোচিত হয়েছে।
আপতিত গজব
আদ-এর অমার্জনীয় পাপের ফলে প্রাথমিক গজব হিসাবে তিন বছর বৃষ্টিপাত বন্ধ থাকে। তাদের শস্যক্ষেত সমূহ শুষ্ক বালুকাময় মরুভূমিতে পরিণত হয়। বাগ-বাগিচা জ্বলে-পুড়ে যায়। এতেও তারা শিরক ও মূর্তিপূজা ত্যাগ করেনি। কিন্তু অবশেষে তারা বাধ্য হয়ে আল্লাহর কাছে বৃষ্টি প্রার্থনা করে। তখন আসমানে সাদা, কালো ও লাল মেঘ দেখা দেয় এবং গায়েবী আওয়ায আসে যে, "তোমরা কোনটি পছন্দ করো?" লোকেরা বলল কালো মেঘ। তখন কালো মেঘ এলো। লোকেরা তাকে স্বাগত জানিয়ে বলল, "এটি আমাদের বৃষ্টি দেবে"। জবাবে বলা হয়, বরং এটা সেই বস্তু, যা তোমরা তাড়াতাড়ি চেয়েছিলে। এটা বায়ু এতে রয়েছে মর্মন্তুদ শাস্তি। তার পালনকর্তার আদেশে সে সব কিছুকে ধ্বংস করে দেবে। ফলে অবশেষে পরদিন ভোরে আল্লাহর চূড়ান্ত গযব নেমে আসে। সাত রাত্রি ও আট দিন ব্যাপী অনবরত ঝড়-তুফান বইতে থাকে(সূরা আল হাক্বকাহ: ৬-৭)। মেঘের বিকট গর্জন ও বজ্রাঘাতে বাড়ী-ঘর সব ধ্বসে যায়, প্রবল ঘুর্ণিঝড়ে গাছ-পালা সব উপড়ে যায়, মানুষ ও জীবজন্তু শূন্যে উত্থিত হয়ে সজোরে যমীনে পতিত হয়।
খান বাহাদুর হাশেম আলী খান
জন্ম ও শিক্ষাজীবন
হাশেম আলী খান ১৮৮৮ সালের ২ ফেব্রুয়ারি বরিশাল বিভাগের পিরোজপুর জেলায় জন্মগ্রহণ করেন। তার পিতার নাম মৌলভী আরমান আলী খান এবং মায়ের নাম মোসাম্মৎ পেয়ারা বানু। ১৯৬০ সালে তিনি এন্ট্রিস পরীক্ষায় বৃত্তিসহ উত্তীর্ণ হন। বরিশাল জিলা স্কুলে পড়াশোনাকালীন সময়েই হাশেম আলী বঙ্গবঙ্গ রদের বিরুদ্ধে আন্দোলনে যোগ দেন। তিনি ১৯০৮ সালে এফএ (বর্তমানের উচ্চ মাধ্যমিক) পাশ করেন এবং ১৯১০ সালের স্নাতক সম্পন্ন করে ইসলামিয়া মাদ্রাসায় ভাইস-প্রিন্সিপাল হিসেবে কাজ শুরু করেন। ১৯১৩ সালে তিনি কলকাতার রিপন কলেজ থেকে বিএল পাশ করেন এবং আলিপুর আদালতে আইন পেশায় নিয়জিত হন। পরবর্তীতে তিনি বরিশালে আইন ব্যবসায় যুক্ত হন এবং বরিশাল বারে ১৯১৪-১৯৬২ সাল পর‌্যন্ত সদস্য হিসেবে কাজ করেন।
কর্মজীবন
হাশেম আলী খান ১৯১৩ সালে কলকাতার আলীপুর আদালতে আইন ব্যবসা শুরু করেন। ১৯১৪ সালে বরিশাল বারে যোগ দেন এবং প্রজা আন্দোলন শুরু করেন। তিনি বাকেরগঞ্জ জেলা কৃষক প্রজা সমিতির প্রতিষ্ঠাতা সভাপতি ছিলেন। ১৯২০ সালে তিনি জেলা খেলাফত কমিটির সম্পাদ হিসেবে খেলাফত আন্দোলনে নেতৃত্ব দেন। মহাত্মা অশ্বিনী কুমার দত্তের নেতৃত্বে ১৯২১ সালে অসহযোগ আন্দোলনে যোগ দেন হাশেম আলী খান। একই বছরের এপ্রিল মাসে বরিশালে অনুষ্ঠিত কংগ্রেসের প্রাদেশিক সম্মেলনের অভ্যর্থনা কমিটির যুগ্ম সম্পাদক নিযুক্ত হন। সে সময়ে অশ্বিনী কুমার দত্তকে সভাপতি করে প্রথম জেলা কমিটি গঠন করা হয় এবং হাশেম আলী খান তাতে প্রচার ও সাংগঠনিক সম্পাদক নিযুক্ত হন। ১৯২৮ সালে তার নেতৃত্বে বরিশালে হিন্দু-মুসলমানের মধ্যে শান্তি চুক্তি সম্পাদিত হয়। ১৯৩৪ সালে বরিশালের প্রতাপশালী জমিদার চৌধুরী মোহাম্মদ ইসমাইল খানকে পরাজিত করে বরিশাল থেকে বঙ্গীয় আইনসভার এমএলসি নির্বাচিত হন হাশেম আলী খান। ১৯৩৬ সালে বাকেরগঞ্জ জেলা বোর্ডের চেয়ারম্যান এবং ১৯৩৭ সালে কৃষক প্রজা পার্টির প্রার্থী হিসেবে এমএলএ নির্বাচিত হন। একই বছরে তিনি বরিশাল জেলা মুসলিম লীগ কমিটির সভাপতি নির্বাচিত হন। একই সময়ে তিনি জেলার কৃষক প্রজা পার্টিরও সভাপতি ছিলেন। ১৯৪১ সালের ১৭ ডিসেম্বর তিনি এ কে ফজলুল হকের দ্বিতীয় মন্ত্রিসভায় সমবায় ও কৃষি খাতক বিভাগের মন্ত্রী নিযুক্ত হন। পরবর্তীতে ১৯৪৩ সালের ২৯ মার্চ এ কে ফজলুল হকের সাথে মন্ত্রিসভা থেকে পদত্যাগ করে ১৯৪৬ সালে নিখিল ভারত মুসলিম লীগে যোগ দেন হাশেম আলী খান। ১৯৫০ সালে তিনি মুসলিম লীগে যোগ দেন এবং ১৯৫২ সালে বরিশাল পৌরসভার চেয়ারম্যান নির্বাচিত হন।
অন্যান্য কার্যক্রম
রাজনীতি ছাড়াও সামাজিক ও সাংস্কৃতিক কর্মকান্ডে তিনি সক্রিয় অংশগ্রহণ করেন। তিনি ছিলেন কোলকাতা থেকে প্রকাশিত নবযুগ পত্রিকার প্রধান পরিচালক। কাজী নজরুল ইসলাম ও আবুল মনসুর আহমদ এ পত্রিকার সম্পাদনার সাথে যুক্ত ছিলেন। এ ছাড়া এস. ওয়াজেদ আলীর সহযোগিতায় ১৯৪২ সালে তিনি কলকাতা থেকে গুলিস্তাঁ নামে একটি সাহিত্য পত্রিকা প্রকাশ করেন। ১৯৫০ সালে তিনি বরিশাল থেকে খাদেম নামে একটি পত্রিকা প্রকাশ করেন। ১৯৬১ সালে বরিশাল সাহিত্য পরিষদের উদ্যোগে বরিশালে যে সাহিত্য সম্মেলন অনুষ্ঠিত হয়, তার অন্যতম ব্যবস্থাপক ছিলেন হাশেম আলী খান।
ব্যক্তিগত জীবন
কলকাতার রিপন কলেজে আইন বিষয়ে পড়াশোনাকালীন সময়েই তিনি শামিসুন নেসা’র সাথে বিবাহ বন্ধনে আবদ্ধ হন। এ দম্পতির চার সন্তান। এরা হলেন শামসুন নেসা, লুৎফুন নেসা, নূরুল ইসলাম খান (এন আই খান) এবং ফখরুল ইসলাম খান (এফ আই খান)। তার স্ত্রী শামিসুন নেসা ১৯২৮ সালে মারা যান।
সম্মাননা
জনহিতকর কাজের জন্য ব্রিটিশ সরকার ১৯৩৫ সালে তাকে খান বাহাদুর খেতাব প্রদান করে।
রিদম অ্যান্ড ব্লুজ
রিদম এ্যান্ড ব্লুজ (rhythm and blues) এক ধরনের আফ্রিকান আমেরিকান গানের ধারা যা ১৯৪০-এর দশকে জন্ম লাভ করে। বিলবোর্ড ম্যাগাজিনের জেরি ওয়েক্সলার ১৯৪৮ সালে আমেরিকায় রিদম এ্যান্ড ব্লুজ শব্দটি ব্যবহার করেন সাংগীতিক বাণিজ্যিক একটা শব্দ হিসেবে। আফ্রিকান আমেরিকানদের অভিবাসন ১৯৩০-এর দশকে শিকাগো, নিউইয়র্ক, লস এঞ্জেলেসে শহুরে সঙ্গীতের যেমন জ্যাজ সঙ্গীত, ব্লুজের একটা চাহিদা সৃস্টি করে। জ্যাজ সঙ্গীত, ব্লুজ জাতের সঙ্গীত থেকে আস্তে আস্তে সৃস্টি হয় রিদম এ্যান্ড ব্লুজ সঙ্গীত ধারার। ইলেকট্রিক গিটার ক্রমশঃ মূল বাদ্যযন্ত্র হয়ে উঠছে পিয়ানো ও স্যাক্সোফোনের সাথে সাথে।
১৯৪৮ সালে আরসিএ ভিক্টর কালোদের সংগীতকে ব্লুজ এ্যান্ড রিদম নামে বাজারজাত করেন। সেই বছরই লুইস জর্ডান ১ম পাঁচটা আর এ্যান্ড বি গানের তালিকা তৈরি করেন যেখানে দুইটা গান বুগী-উগি রিদমে করা হয়েছিল এবং ১৯৪০-এর দশকে গানগুলো বিখ্যাত হয়ে ওঠে। জর্ডানের ব্যান্ড ট্যাম্পানি ফাইভ, যা ১৯৩৮ সালে প্রতিষ্ঠিত সেখানে তিনি ভোকাল ও স্যাক্সোফোনে ছিলেন এবং অন্যান্য মিউজিশিয়ানদের মধ্যে কেউ কেউ ছিলেন ট্রাম্পেটে, টেনর স্যাক্সোফোনে, পিয়ানোতে, বেজে ও ড্রামসে। লরেন্স কনের মতে, তাদের সঙ্গীত ছিল বুগী সময়ের জ্যাজে রঞ্জিত ব্লুজের চেয়ে দৃঢ়তাসম্পন্ন। রিদম এ্যান্ড ব্লুজ -এর দ্রুত সফলতা শুরু হয় তুত্তি ফ্রুত্তি ও লং টল স্যালি ব্যান্ডের মাধ্যমে যারা প্রভাবিত করেছিলেন জেমস ব্রাউন, এলভিস প্রেসলি এবং অতিস রেদ্দিংকে। ১৯৫৭ সালে এলভিস প্রেসলি-এর দু’টি গান আর এ্যান্ড বি গানের তালিকার ১ম পাঁচটা গানে চলে আসে। জেইলহাউজ রক এক নাম্বারে ও অল শুক আপ গানটি পাঁচ নাম্বারে চলে আসে। এমন এক সঙ্গীত ধারা যা কালোদের মাধ্যমে প্রতিষ্ঠিত সেখানে অ-আফ্রিকান-আমেরিকান গায়কের গানের গ্রহণযোগ্যতা বিস্ময়কর ছিল।
ওড়াকান্দি ইউনিয়ন
ওড়াকান্দি ইউনিয়ন বাংলদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।
শিক্ষা
শিক্ষার হার :
যোগাযোগ
ঢাকা - খুলনা মহাসড়ক এন৭-এর অংশ এন৮০৫ এই ইউনিয়নকে স্পর্শ করে গেছে ।
দর্শনীয় স্থান
ওড়াকাঁন্দি-তে হরিচাঁদ ঠাকুরের ঠাকুরবাড়ি অবস্থিত। স্থানটি গোবরা-কাশিয়ানী একক ডিজেল রেললাইনের ছোট বাহিরবাগ স্টেশন থেকে ৮ কিমি উত্তর-পূর্বে। প্রতি বছর চৈত্র মাসের মধুকৃষ্ণা ত্রয়োদশী তিথীতে ঠাকুর বাড়িতে মহাবারুনি স্নান ও মতুয়া মহামেলা হয়। মতুয়া সম্প্রদায়ের মানুষের কাছে পশ্চিমবঙ্গের বনগাঁর ঠাকুরনগর ঠাকুরবাড়ি ও মতুয়া ধাম বর্তমানে একটি গুরুত্বপূর্ণ তীর্থ কেন্দ্রে পরিণত হয়েছে। মতুয়া ধাম ঠাকুরনগর রেলওয়ে স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের ধর্মগুরু শ্রী শ্রী হরিচাঁদ ও তার কনিষ্ঠপুত্র শ্রী শ্রী গুরুচাঁদ ঠাকুরের আদর্শে মতুয়া ধামে মতুয়া মহামেলা বসে।
জনপ্রতিনিধি
বর্তমান চেয়ারম্যান-
১৬তম মেরিল-প্রথম আলো পুরস্কার
১৬তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ষোড়শ আয়োজন। ২০১৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৪ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জুয়েল আইচ ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা রাজ্জাককে।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
ফাদিল ভোকরি স্টেডিয়াম
ফাদিল ভোকরি স্টেডিয়াম (Stadiumi Fadil Vokrri), পূর্বে প্রিস্টিনা সিটি স্টেডিয়াম (Stadiumi i qytetit të Prishtinës) নামে পরিচিত, হচ্ছে কসোভোর প্রিস্টিনার বহু-উদ্দেশ্যে ব্যবহৃত স্টেডিয়াম, যা বেশিরভাগ ফুটবল ম্যাচের জন্য ব্যবহৃত হয় এবং এটি এফসি প্রিস্টিনা এবং কসোভো জাতীয় ফুটবল দলের হোম স্টেডিয়াম হিসেবে ব্যবহৃত। এই স্টেডিয়ামটির ধারণক্ষমতা হচ্ছে ১৩,৫০০।
ইতিহাস
এই স্টেডিয়ামটির নির্মাণ কাজ ১৯৫১ সালে শুরু হয়েছিল এবং ১৯৫৩ সাল থেকে এটি এফসি প্রিস্টিনা ব্যবহার করে আসছে। ২০১৮ সালের ৯ই জুন তারিখে, ফাদিল ভোকরির মৃত্যুর পরে, এই স্টেডিয়ামটির নাম প্রিস্টিনা সিটি স্টেডিয়াম থেকে ফাদিল ভোকরি স্টেডিয়ামে নামকরণ করা হয়েছিল। ফাদিল ভোকরি একজন ফুটবল প্রশাসক, খেলোয়াড় এবং শেষ পর্যন্ত কসোভীয় ফুটবল ফেডারেশনের সভাপতি ছিলেন। এই নাম পরিবর্তনটি প্রিস্টিনার মেয়র শপেন্ড আহমেতি ঘোষণা করেছিলেন।
আন্তর্জাতিক ম্যাচ
২০০২ সালের ৭ই সেপ্টেম্বর, এটি কসোভো যুদ্ধের পরে প্রথমবারের মতো আলবেনিয়া জাতীয় ফুটবল দলের বিপক্ষে কসোভো জাতীয় ফুটবল দলের একটি প্রীতি ম্যাচ আয়োজিত হয়; এবং উক্ত ম্যাচে আলবেনিয়ার ০–১ ব্যবধানে জয় লাভ করে।
ইউরোপীয় ম্যাচ
এই স্টেডিয়ামটি ২০১৯–২০ উয়েফা চ্যাম্পিয়নস লীগের প্রাথমিক পর্বের সকল খেলা আয়োজন করে। এই পর্বে জড়িত ক্লাবগুলো হলো:
লিটল আউল
লিটল আউল (Athene noctua) হল এক প্রজাতির পাখি যারা প্রধানত ইউরোপ, এশিয়া, কোরিয়া এবং উত্তর আফ্রিকার বিভিন্ন উষ্ণ অঞ্চলে বসবাস করে। এরা গ্রেট ব্রিটেনের কাছাকাছি থাকে না, যেখানেই তাদের ব্যাপারে প্রথম বল হয়ে থাকে ১৮৪২ সালে, এবং এদেরকে নিয়ে প্রথম বলেছিলেন থমাস পোইস। এরা সফলভাবেই নিউজিল্যান্ডের সাউথ আইল্যান্ড দ্বীপে এসেছিল বিংশ শতাব্দীর আগেই।
এই প্রজাতিটি টিপিকাল আউল প্রজাতির মধ্যে পড়ে, যারা সবথেকে বেশি প্রজাতির অন্তর্ভুক্ত। অন্য দলটি হল লক্ষ্মীপেঁচাদের দল।
বর্ণনা
এই পেঁচাটি একটি ছোটো প্রজাতির প্যাঁচা, প্রধানত লম্বা এবং এদের ডানার পরিমাপ হল  উভয় পুরুষ এবং মহিলা দুজনেরই জন্য। এদের ওজন হয় প্রধানত.
প্রাপ্তবয়স্ক লিটল আউলদের সংখ্যা সবথেকে বেশি হয় যারা হল A. n. noctua, এদের দেহের ওপরের অংশ প্রধানত যাদামি সাদা দাগযুক্ত হয়।, এবং দেহের নিচের অংশে বাদামি এবং সাদা রঙের বিদ্যুতের মতোন দাগ দেখতে পাওয়া যায়। এদের মাথা হয় বড়ো, পা হয় লম্বা এবং চোখের রঙ হয় হলুদ। এবং এদের সাদা রঙের ভ্রূ এদেরকে একটা চতুরতার ছোঁয়া দিয়ে যায়। এদের উড়ান অনেকটা সীমাবদ্ধ থাকে কাঠঠোকরাদের মতোন। তরুণরা অনেকটা মলিন রঙের হয় এবং প্রাপ্তবয়স্কদের মতোন মাথার ওপরে সাদা রঙের শিরস্ত্রাণের মতোন অংশ থাকে না এদের ডাক শুনতে অনেকটা এরকম - কি-ইক।
এই প্রজাতির একটা অংশ ফ্যাকাশে ধূসর-বাদামি রঙের হয় যারা প্রধানত A. n. lilith। এদের অন্যান্য উপজাতিগুলো হল, উত্তর আফ্রিকার A. n. desertae, এবং তিনটি মধ্যবর্তী উপজাতি, দক্ষীণ-পূর্ব ইউরোপের এবং আনাতোলিয়ার A. n. indigena, A. n. glaux যাদেরকে পাওয়া যায় উত্তর আফ্রিকাতে এবং দক্ষিণপশ্চিম এশিয়াতে, এবং A. n. bactriana যারা প্রধানত মধ্য এশিয়াতে বিস্তার করে।
বিস্তার এবং অবস্থা
সারা পৃথিবীতে ১৩ টা উপজাতি পয়া গেছে এই লিটল আউল প্রজাতির এবং সবকটাই প্রধানত ইউরোপ এবং এশিয়া জুড়ে বিস্তার করে। লিটল আউল গ্রিক দেবী আথেনার পবিত্র ছিল, যেখান থেকেই এই প্রজাতিটি তাদের গণের নামকরণ পেয়েছে। এরা সবথেকে বেশি বিস্তার করে এবং এদের সংখ্যা অনেক বেশি অন্যান্য প্রজাতিদের তুলনায়। খুব সম্ভবত এরা বিশ্বের সবথেকে বেশি সংখ্যায় বিরাজ করে।
লিটল আউলদের আয়ু প্রধানত ৩ বছর অবধি থাকে।
ব্যবহার এবং আবাসস্থল
thumb|right|লিটল আউলের ডিম (মাঝখানে) তুলনা করা হচ্ছে [[গোল্ডক্রেস্ট এর (ডানদিকে) এবং মুরগির (বাঁদিকে) ডিমের সাথে]] thumbnail|right এরা প্রধানত রাতেরবেলায় ডাকে এবং প্রজনন কাল আসলে আরোও জোরে জোরে ডাক্তে শোনা যায় এদেরকে। এদের বাসস্থান পরিবর্তন হয় তাদের স্বভাবের ওপরে নির্ভর করে। এরা প্রধানত গাছের গর্তে বাসা বাঁধে, এছাড়াও পাথরের ফাটলে, নদীর পাড়ে, দেওয়ালে, বাড়ি-ঘরেও এদের বাসা দেখতে পাওয়া যায়। এরা প্রধানত ৩ থেকে ৫ টা ডিম পাড়ে এবং সেই ডিম গুলো মহিলা পেঁচা তা দেয় ২৮-২৯ দিন ধরে। লিটল আউলরা বাড়িতেও বাসা বাঁধে এবং তারা সেখানে মানুষের তৈরি বাসায় থাকে। যদি তাদের বসবাসের স্থানে প্রচুর মানুষের বসবাস থেকে তারা ওই সকল মানুষদের সামনেই শিকার ধরতে অভ্যস্ত হয়ে পরে।
নরকেন্দ্রিকতা
নরকেন্দ্রিকতা বলতে এমন একটি বিশ্বাসকে বোঝায় যা অনুযায়ী মানুষ মহাবিশ্বের কেন্দ্রীয় বা সবচেয়ে গুরুত্বপূর্ণ সত্তা। এর কাছাকাছি আরও কিছু পরিভাষা হল মানব শ্রেষ্ঠত্ব (Human supremacy) বা মানব ব্যতিক্রমীবাদ (Human exceptionalism)। নরকেন্দ্রিক দৃষ্টিকোণ থেকে মানবজাতি প্রকৃতি থেকে পৃথক ও উন্নত একটি সত্তা এবং প্রকৃতির অন্যান্য সত্তা যেমন প্রাণী, উদ্ভিদ, খনিজ হল শুধুই মানুষের ব্যবহার্য সম্পদ।
নরকেন্দ্রিকতাতে বিশ্বকে মানব মূল্যবোধ ও অভিজ্ঞতার নিরিখে বিশ্বকে অবলোকন ও ব্যাখ্যা করা হয়। আধুনিক প্রায় সব মানব সংস্কৃতি ও সচেতন কর্মকাণ্ডে এই বিশ্বাসটি গভীরভাবে প্রোথিত আছে বলে মনে করা হয়। এটি পরিবেশমূলক নীতিশাস্ত্র ও পরিবেশমূলক দর্শন নামক ক্ষেত্রগুলিতে অধীত একটি প্রধান প্রত্যয় বা ধারণা। ঐ শাস্ত্রগুলিতে নরকেন্দ্রিকতাকে প্রায়শই পৃথিবীর বাস্তুমণ্ডলে মানব কর্মকাণ্ডের কারণে সৃষ্ট সব ধরনের সমস্যার মূল কারণ হিসেবে গণ্য করা হয়। তবে নরকেন্দ্রিকতার বহু সমর্থক বলেন যে ব্যাপারটি পুরোপুরি সঠিক নয়। তাঁরা যুক্তি দেন যে নরকেন্দ্রিকতার একটি যৌক্তিক দীর্ঘমেয়াদী দৃষ্টিভঙ্গিতে স্বীকার করে নেওয়া হয়েছে যে বৈশ্বিক পরিবেশকে টেকসইভাবে মানুষের বসবাসের যোগ্য করে রাখতে হবে এবং মূল সমস্যা হল অগভীর নরকেন্দ্রিকতা।
এস দেবী
এস দেবী একজন ভারতীয় স্বরাভিনয় (ডাবিং) শিল্পী এবং অভিনেত্রী, তিনি মালয়ালম চলচ্চিত্র এবং টেলিভিশন ধারাবাহিকে অভিনয় করেছেন।
দূরদর্শনের একটি ধারাবাহিক ওরু কুদায়ুম কুঞ্জু পেঙ্গালুময়ে তিনি প্রধান চরিত্র কুঞ্জিপেঙ্গলয়ে অভিনয়ের মাধ্যমে জনপ্রিয় হয়ে ওঠেন। তিনি প্রায় ৫০০টি চলচ্চিত্রের জন্য স্বরাভিনয় করেছেন এবং ২৫টিরও বেশি চলচ্চিত্রে অভিনয় করেছেন। তিনি ২০১৪ সালে নিত্য কল্যাণী – ওরু মোহিনিয়াট্টম পথম-এর জন্য স্বল্প দৈর্ঘ্যের চলচ্চিত্র বিভাগে শ্রেষ্ঠ স্বল্প দৈর্ঘ্যের চলচ্চিত্রে বিবৃতি / ভয়েস ওভারের জন্য জাতীয় চলচ্চিত্র পুরস্কার পেয়েছিলেন। বর্তমানে, তিনি মালয়ালম টেলিভিশনে বেশিরভাগ প্রধান অভিনেত্রীর জন্য স্বরাভিনয় করছেন এবং ১০০টিরও বেশি টেলিভিশন সোপ অপেরার জন্য স্বরাভিনয় করেছেন।
ব্যক্তিগত জীবন
তিনি তিরুবনন্তপুরমের চেরুকোডু পেয়াদে জন্মগ্রহণ করেন। তাঁর একটি ভাই আছে। তিনি আলউইনকে বিবাহ করেছেন, যিনি একজন প্রকৌশলী এবং এখন ব্যবসা করছেন। দম্পতির একটি কন্যা রয়েছে, যার নাম আত্মজা।
কর্মজীবন
শিশুশিল্পী হিসেবে তিনি তাঁর কর্মজীবন শুরু করেছিলেন 'কধাসঙ্গমম' ধারাবাহিকে, এটির নির্দেশক ছিলেন বিজয়কৃষ্ণান। পরে তিনি দূরদর্শনের একটি ধারাবাহিক ওরু কুদায়ুম কুঞ্জু পেঙ্গালুম-এ অভিনয় করেন, যেটিতে তিনি ১৯৯৩ সালে সেরা শিশু শিল্পী রাজ্য পুরস্কার অর্জন করেছিলেন। তিনি চলচ্চিত্র এবং ধারাবাহিকে অন্যান্য শিশুদের জন্যও নিজের কণ্ঠ দিয়েছেন। তাদের মধ্যে কিছু হল মিন্নারাম, স্বরূপম, সম্মোহনম, স্বাম, থালোলাম, মাই ডিয়ার কুট্টিচাথান এবং জনি । চিত্রগ্রাহক আজগাপ্পান পরিচালিত দ্য স্যালুট ছিল তাঁর প্রথম চলচ্চিত্র যেখানে তিনি একজন নায়িকার জন্য কণ্ঠ দিয়েছিলেন, তখন তাঁর বয়স ছিল ১৩ বছর। তিনি পদ্মপ্রিয়া, মীনা, রাই লক্ষ্মী, রোমা আসরানি, গোপিকা, মেঘনা রাজ, কাব্য মাধবন, জেনেলিয়া ডি'সুজা, কানিহা, ভাবনার মতো নায়িকাদের জন্য তাঁর কণ্ঠ দিয়েছেন। তিনি এখন পর্যন্ত ১০০টিরও বেশি চলচ্চিত্রে কাজ করেছেন। তাঁর কিছু উল্লেখযোগ্য কন্ঠদান হল, ভেরুথে ওরু ভার্যা এবং স্বন্তাম লেখকান ছবিতে গোপিকার জন্য, কানা কানমানি, ইয়েস ইয়োর অনার এবং পপিন্স-এ পদ্মপ্রিয়ার জন্য, মেঘনা রাজের জন্য বিউটিফুল, নামুক্কু পারক্কান, উরুমিতে জেনেলিয়ার জন্য, ট্রাফিক-এ লেনার জন্য, দৃষ্টিম এবং কথা পরায়ুমপোল ছবিতে মীনার জন্য, কেরালা বর্মা পাজহাসি রাজাতে কানিহার জন্য ইত্যাদি। এছাড়াও তিনি অল ইন্ডিয়া রেডিওতে (আকাশবাণী) একজন কণ্ঠশিল্পী। এছাড়াও, তিনি ধারাবাহিকের অভিনেত্রীদের জন্যও কন্ঠদান করেছেন। সেগুলি মধ্যে আছে "কুমকুমাপুভু" তে অশ্বতীর (অমলা) জন্য, "মনসাপুত্রী" তে অর্চনার (গ্লোরি) জন্য, "নন্দনম"য়ে রসনার জন্য, "স্ত্রীধনম" য়ে দিব্যার জন্য, সরায়ুতে সীনা অ্যান্টনির জন্য, কানাক্কিনাভু, হরিচন্দনম এবং ইন্দিরাতে সুজিতার জন্য। এছাড়াও তিনি মালয়ালাম কার্টুন ধারাবাহিক জঙ্গল বুক-এ বিভিন্ন কার্টুন চরিত্রের জন্য কণ্ঠ দিয়েছেন, এটি তাঁর উল্লেখযোগ্য কাজগুলির মধ্যে একটি। তিনি ইন্নালে ধারাবাহিকে একই সাথে দুটি চরিত্রে কণ্ঠ দিয়েছেন। তাঁর বেশিরভাগ আত্মীয় তিরুবনন্তপুরমে থাকেন।
পুরস্কার
১) ২০১৪ - শ্রেষ্ঠ স্বল্প দৈর্ঘ্যের চলচ্চিত্র বিবৃতি / ভয়েস ওভারের জন্য জাতীয় চলচ্চিত্র পুরস্কার - নিত্য কল্যাণী ওরু মোহিনিয়াট্টম পথম ১) ২০১২ - সেরা ডাবিং শিল্পী - পুরুষ/মহিলা কণ্ঠ - রামায়ণম, স্বাভিন্তে মাকাল
২) ২০০৯ - সেরা ডাবিং শিল্পী - পুরুষ/মহিলা কণ্ঠ - আরনাঝিকানেরম
১) ২০১০ - সেরা স্বরাভিনয় শিল্পী - করাইলেক্কু ওরু কদাল দুরম
১) ২০১৩ - সেরা স্বরাভিনয় শিল্পী - কুমকুমাপুভু
২) ২০১৪ - সেরা স্বরাভিনয় শিল্পী - স্ত্রীধনম
৩) ২০১৬ - সেরা স্বরাভিনয় শিল্পী - স্ত্রীধনম, পরস্পরম
৪) ২০১৭ - সেরা স্বরাভিনয় শিল্পী - বনম্বাদি, পরস্পরম, ভার্যা
৫) ২০১৯ - সেরা স্বরাভিনয় শিল্পী - বনম্বাদি, কস্তুরীমান
মেঘের কোলে রোদ
মেঘের কোলে রোদ এটি ২০০৮ এর একটি বাংলাদেশী বাংলা ভাষার চলচ্চিত্র। ছবিটি পরিচালনা ও প্রযোজনা করেছেন বাংলাদেশী বিখ্যাত নারী চলচ্চিত্রকার নারগিস আক্তার। পরিচালক ছবিটি নির্মাণ করেছেন একটি পরিচ্ছন্ন ও ত্রিভুজ প্রেমের গল্প নিয়ে সঙ্গে ফুটিয়ে তুলেছেন এইচআইভি/এইডস এর উপর সচেতনতা ও নিয়ন্ত্রণ মূলক বৈশিষ্ট্য। এবং সেই সাথে ধরে রেখেছেন ঢাকাই ছবির ধরন যেমন- গান, গানের সাথে নৃত্য এবং মারপিট। ছবিটি মুক্তি লাভ করে ১ আগস্ট, ২০০৮। জনসচেতনা মূলক এই ছবিতে অভিনয় করেছেন রিয়াজ, পপি, টনি ডায়েস, দিতি, খুর্শিদুজ্জামান উত্পল, কবরী সারোয়ার, আহমেদ শরিফ সহ আরো অনেকে। টিভি অভিনেতা টনি ডায়েস এই ছবিতে অভিনয়ের মাধ্যমে বাংলাদেশ চলচিত্রে অন্তপ্রকাশ করেন। যদিও ছবিতে তিনি মূল ভূমিকায় ছিলেন না।
মেঘের কোলে রোদ ছবিটি দর্শক ও চলচ্চিত্র সমালোচকদের কাছে দারুন ভাবে প্রসংশিত হয় এবং এর স্বীকৃতি স্বরূপ ছবিটি পাঁচটি বিভাগে জাতীয় চলচ্চিত্র পুরস্কার লাভ করে।
কাহিনী সংক্ষেপ
দু'জন বাংলাদেশী ছেলে-মেয়ে নিঝুম (টনি ডায়েস) ও রোদেলা (পপি) মালয়েশিয়ায় লেখাপড়া শেষ করতেই ছয় মাসের একটি বিশেষ কোর্স করার সুযোগ পায়। ওরা দু'জন সুযোগটি হাতছাড়া করতে চায়না, কিন্তু ক্যাম্পাসে থাকার মেয়াদ শেষ, এদিকে ওরা অবিবাহিত বলে একসঙ্গে বাসাও ভাড়া পাচ্ছেনা। হঠাৎ বাসের মধ্যে দেখা হয় একজন বাংলাদেশী মহিলার (দিতি) সাথে, তিনি ওদের সমস্যার কথা শুনে ছোট্ট কয়েকটি সর্ত দিয়ে নিজের বাসায় থাকার অনুমতি দেয়। এদিকে নিঝুমের বন্ধু উদয় (রিয়াজ) লন্ডন থেকে উদয়ের সাথে যোগাযোগ করে সরাসরি কুয়ালালামপুর চলে আসে। উদয় খুবই হাসিখুসি মানুষ, খুব সহজেই মেয়েদের পটিয়ে ফেলতে পারে। কিন্তু রোদেলার মন মানসিকতা একেবারেই আলাদা, প্রেম-ভালবাসা নিয়ে কখনো ভাবেনি ভাবতে চায়ওনা। উদয়ের মেয়ে পটানোর ঘটনা গুলো তার কাছে বিরক্তিকর মনে হয়। উদয়ের মামা (খুর্শিদুজ্জামান উত্পল) থাকে পেনাং-এ, একদিন, উদয়, নিঝুম ও রোদেলা সেখানে বেড়াতে যায়।
কেনাকাটা শেষ করে রোদেলা বাসায় চলে এসেছে নিঝুম একটি অজুহাত দেখিয়ে আসেনি। ডায়েরি পড়ে উদয়ের মন খারাপ হয়ে গেল, এদিকে বাসায় রোদেলার কণ্ঠস্বর শুনে বন্ধুর ভালবাসা বাচাতে। উদয় তার মামার কাছে ফোন করে মামাকে কল ব্যাক করতে বললো এবং রোদেলাকে ভুল বোঝানোর জন্য, লন্ডন থেকে তার মেয়ে বন্ধু কল করেছে যে তার সন্তানের মা হতে চলেছে। কথাগুলো শুনে মুহুর্তের মধ্যেই রোদেলার চোখের সমস্ত রঙিন স্বপ্ন ভেঙ্গে টুকরো টুকরো হয়ে গেল, মলিন হয়ে গেল উজ্জল মুখখানা। এদিকে উদয়ের মামা উল্টোপাল্টা কথা শুনে ছুটে আসে বাসায়। কিন্তু উদয় তাকে আটকে দেয়, ফাঁস হয়না আর এই ভালবাসার কথা।
রোদেলা উদয়ের প্রতি প্রচন্ড ঘৃনা ও ক্ষোভে পেনাং থেকে কুয়ালালামপুর চলে আসে, আসার সময় উদয় রোদেলার ব্যাগে নিঝুমের ডায়েরিটা পুরে দেয়। রোদেলা সেই ডায়েরি পড়ে জানতে পারে নিঝুম তাকে খুব ভালবাসে। কুয়ালালামপুর থেকে পরদিন নিঝুম ও রোদেলা ঢাকা চলে আসে, এবং রোদেলা নিঝুমকেই বিয়ে করার সিদ্ধান্ত নেয়। দুই পরিবারের সম্মতিতে আনুষ্ঠানিক ভাবে ওদের বিয়ে হয়। হঠাৎ নিঝুমের খালু (আমির সিরাজী) রোদেলার বাবা জাবেদ আহমেদ ও মা মেঘলার ছবি দেখে চমকে উঠে এবং জানায় উনারা দুজনই এইচআইভি পসিটিভ ছিলেন। নিঝুমের বাবা-মা এই কথা শুনে নিঝুমকে আর বাসর ঘরে রোদেলার কাছে যেতে দেয়না, কিন্তু নিঝুমের বিশ্বাস হয় না এমন একটি চঞ্চল-উচ্ছল মেয়ের কি করে এইডস হতে পারে।
রোদেলা কিছুই জানেনা বাহিরে কি ঘটছে, অধীর আগ্রহে স্বামীর অপেক্ষায় বাসর ঘরে বসে আছে। এদিকে নিঝুমের কোনো কথাই কেউ শুনছেনা। এক পর্যায়ে নিঝুমের বাবা রোদেলার চাচার (আমিরুল হক চৌধুরী) কাছে ফোন করে সকাল হবার আগেই তাদের এখানে আসতে বলে দেয়। আসার পর খুলে বলে ঘটনা এবং রোদেলাকে এখনই উনাদের সাথে নিয়ে যেতে অনুরোধ করে। রোদেলা বাসর ঘরে স্বামীর বদলে চাচা-চাচীর উপস্থিতি তার মনে প্রশ্নের জন্ম দেয়। উনাদের কাছে থেকে সবকিছু জানতে পারে, রোদেলা নিঝুমের সাথে দেখা করতে চাইলেও নিঝুমের বাবা-মা তাতে রাজি হয়না। রোদেলা ক্ষোভে দুঃখে এখান থেকে চলে যায়। প্রচন্ড মানসিক কষ্টে হাসপাতালে গিয়ে এইচআইভি পসিটিভ কিনা তা পরীক্ষা করতে দেয়। মেডিকেল টেস্টে এইচআইভি নেগেটিভ ফলাফল পায়, এবং সে মামলা করার সিদ্ধান্ত নেয়। এদিকে রোদেলার মামলার খবরটি শুনে নিঝুমের বাবাও একটি মামলা ঠুকে দেন।
উদয়ের মামা বাংলাদেশে এসে এসব ঘটনা জানতে পারে এবং উদয়কে জানায়। উদয় দ্রুতই ঢাকা চলে আসে, নিঝুমের সাথে দেখা করে এবং পরে রোদেলাদের বাসায় দেখা করতে গেলে রোদেলা দেখা করেনা। উদয় আইন বিষয়ে লেখাপড়া করেছে, সে একজন জৈষ্ঠ আইনজীবীর সহকারী হিসেবে রোদেলার পক্ষে কোর্টে দাঁড়ায়। মেডিকেল সার্টিফিকেট ও অন্যান্য তথ্য প্রমাণ যখন তেমন কাজে আসছিলনা তখন উদয় খুঁজে বের করলো একজন স্ত্রী-রোগ বিশেষজ্ঞ ডাক্তার সেলিনা হোসাইনকে (কবরী সারোয়ার), যিনি রোদেলার মায়ের দেখা শোনা ও পরামর্শ দিয়েছেন রোদেলাকে গর্ভে ধারণ করার আগে থেকে। উদয়ের প্রশ্নের উত্তরে ডাক্তার সেলিনা হোসাইন আদালতে দাঁড়িয়ে স্পষ্টভাবে বুঝিয়ে দেন- কীভাবে এইচআইভি/এইডসে আক্রান্ত স্বামী-স্ত্রীরা একটু সচেতন থাকলেই সন্তান নিতে পারেন। এবং তিনি জানান তখনকার আধুনিক এই চিকিত্সার সকল নিয়ম মেনেই মেঘলার কোলে রোদেলার জন্ম হয়। প্রমাণ হয়ে গেল রোদেলার বিরুদ্ধে আনা এই অভিযোগ সম্পূর্ণ মিথ্যা, নিঝুমের শাস্তি হিসেবে রোদেলা নিঝুমকে ডিভোর্স দেয়। উদয়ের কাছেও ধরা দেয়না, বেরিয়ে পড়ে সুযোগ-সুবিধা বঞ্চিত নারীদের সেবা করার উদ্দেশ্যে।
---এভাবেই সুবিধা বঞ্চিত সাধারণ নারীদের কাছে ছড়িয়ে পড়বে রোদের আলো।
জাতীয় চলচ্চিত্র পুরস্কার
মেঘের কোলে রোদ ছবিটি ২০০৮ সালে জাতীয় চলচ্চিত্র পুরস্কার এর মোট পাঁচটি বিভাগে পুরস্কার লাভ করে।
নির্মাণ নেপথ্য
পরিচালক নারগিস আক্তার মেঘের কোলে রোদ ছবির শুটিং করার জন্য পূর্ণ ইউনিট নিয়ে মালয়শিয়ায় যান প্রায় ২০ দিনের সফরে। পরিচালকের ইচ্ছে ছিল বন্ধু খুঁজে পেলাম গানটির শুটিং করবে কুয়ালা লামপুর টুইন টাওয়ার এর সামনের দিকে। কিন্তু কিছুতেই টুইন টাওয়ার এর সামনে শুটিং করার অনুমতি পাওয়া যাচ্ছিল না। নারগিস আক্তার তো নাছোড় বান্দা, মাথায় যখন ভালো কিছু করার চিন্তা ঢোকে তিনি শেষ পর্যন্ত সেটা করার চেষ্টা করে যান। রিয়াজ, পপি, টনি ডায়েস সহ পুরো ইউনিটকে অপেক্ষাকৃত রেখে চলে গেলেন অনুমতির জন্য, ফিরলেন হাসি মুখে তার মানে অনুমতি পাওয়া গেছে- শুরু হলো শুটিং। এছাড়াও মালয়শিয়ার বেশির ভাগ বিনোদন কেন্দ্র গুলোতে ছবির শুটিং হয়েছে যেমন- পুত্রাজায়া, ছায়বারজায়া, পেনাং বাটু ফের্রিনঘি সৈকত, পেনাং বাঁধ, কেএল টাওয়ার, লেক গার্ডেন, টুইন টাওয়ার্স, ন্যাশনাল মনুমেন্ট, শপিং মল, সাংস্কৃতিক ও বিনোদন কেন্দ্র গুলোতে। ছবির প্রায় আশি ভাগ শুটিং হয়েছে মালয়শিয়ায় এবং বাকি প্রায় কুড়ি ভাগ ঢাকায়।
সঙ্গীত
মেঘের কোলে রোদ সঙ্গীত পরিচালনা করেছেন প্রয়াত সঙ্গীত পরিচালক প্রনব ঘোষ। গানের কথা কিখেছেন কবির বকুল এবং গানে কণ্ঠ দিয়েছেন আসিফ, মনির খান, রবি চৌধুরী, জিনাত জাহান মুন্নি ও প্রয়াত প্রনব ঘোষ। ছবির তিনটি গানের চিত্রায়ন করা হয়েছে মালয়েশিয়ার মনোরম সব স্থানগুলোতে। একটি চিত্রায়ন করা হয়েছে ঢাকার একটি বাড়িতে।
শার্লত এডওয়ার্ডস কাপ
এটি বর্তমানে র‌্যাচেল হেহো ফ্লিন্ট ট্রফি (৫০ ওভার) ও দ্য হান্ড্রেড লিগের পাশাপাশি অনুষ্ঠিত ব্রিটিশ মহিলা ক্রিকেট প্রতিযোগিতা।
দল
নিম্নলিখিত দলগুলি শার্লত এডওয়ার্ডস কাপে অংশগ্রহণ করে:
বোয়ালখালী পৌরসভা
বোয়ালখালী বাংলাদেশের চট্টগ্রাম জেলার অন্তর্গত একটি পৌরসভা।
আয়তন
বোয়ালখালী পৌরসভার মোট আয়তন ১৫.৩৮ বর্গ কিলোমিটার।
অবস্থান ও সীমানা
চট্টগ্রাম জেলা সদর থেকে ১৪ কিলোমিটার পূর্বে বোয়ালখালী উপজেলার পশ্চিমাংশে বোয়ালখালী পৌরসভার অবস্থান। এর উত্তরে কধুরখীল ইউনিয়ন; পূর্বে কধুরখীল ইউনিয়ন, পোপাদিয়া ইউনিয়ন ও সারোয়াতলী ইউনিয়ন; দক্ষিণে শাকপুরা ইউনিয়ন এবং পশ্চিমে কর্ণফুলি নদী ও চট্টগ্রাম সিটি কর্পোরেশনের আওতাধীন চান্দগাঁও থানা অবস্থিত।
নামকরণ
বিখ্যাত দরবেশ ও ইসলাম প্রচারক হযরত বু-আলি কালান্দর শাহ'র নামে এই থানার নাম হয়েছে বলে ধারণা করা হয়। বোয়ালখালী উপজেলা ও চট্টগ্রাম শহরের সংযোগ সেতু কালুরঘাট ব্রীজের নাম স্বাধীন বাংলা বেতার কেন্দ্র ও বাংলাদেশের স্বাধীনতা ঘোষণার সাথে অতপ্রোতভাবে জড়িত। পৌরসভা গঠিত হবার পর উপজেলার নামেই পৌরসভার নামকরণ হয়।
প্রশাসনিক এলাকা
২০১২ সালের অক্টোবরে বোয়ালখালী উপজেলার পূর্ব গোমদণ্ডী ইউনিয়ন, পশ্চিম গোমদণ্ডী ইউনিয়নের ১নং হতে ৬নং ওয়ার্ড (সাবেক এ ও বি ওয়ার্ড ) এবং কধুরখীল ইউনিয়নের ১নং হতে ৩নং (সাবেক এ ওয়ার্ড) নিয়ে পৌরসভা গঠিত হয়। ২০১৪ সালের ২১ মে পৌরসভার প্রথম নির্বাচন অনুষ্ঠিত হয়। ২০১৪ সালের ২৩ জুলাই পৌরসভার প্রথম বাজেট ঘোষণা করা হয়। এটি একটি গ শ্রেণীর পৌরসভা। এ পৌরসভার প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। ৯টি ওয়ার্ড নিয়ে গঠিত বোয়ালখালী পৌরসভা।
ওয়ার্ডভিত্তিক বোয়ালখালী পৌরসভার এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী বোয়ালখালী পৌরসভার সাক্ষরতার হার ৬০.৯%। এ পৌরসভায় ১টি ডিগ্রী কলেজ, ১টি উচ্চ মাধ্যমিক কলেজ, ৫টি মাধ্যমিক বিদ্যালয়, ৩টি দাখিল মাদ্রাসা ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
বোয়ালখালী পৌরসভার অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী পৌরসভার উপর দিয়ে কানুনগোপাড়া গিয়ে পৌঁছেছে।
ধর্মীয় উপাসনালয়
বোয়ালখালী পৌরসভায় ৭২টি মসজিদ ও ২৭টি মন্দির রয়েছে।
খাল ও নদী
বোয়ালখালী পৌরসভার পশ্চিম পাশ দিয়ে বয়ে চলেছে কর্ণফুলি নদী। এছাড়া পৌরসভার মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।
স্পনসর্ড টিচার্স ট্রেনিং কলেজ
স্পনসর্ড টিচার্স ট্রেনিং কলেজ পশ্চিমবঙ্গের পুরুলিয়া জেলার একটি শিক্ষক প্রশিক্ষণ কলেজ। ১৯৬৮ সালে বর্ধমান বিশ্ববিদ্যালয় অনুমোদিত এই কলেজটির প্রতিষ্ঠা। ১৯৬৯ সালে এটি সহশিক্ষার অনুমোদন পায়। প্রথম দিকে ২০০ জন পর্যন্ত ছাত্রছাত্রী এখানে ভর্তি হতে পারত। বর্তমানে এই সংখ্যা কমিয়ে ১০০ করা হয়েছে। এই কলেজে শিক্ষণ পদ্ধতিতে বাংলা, ইংরেজি, ইতিহাস, ভূগোল, অঙ্ক, জীববিজ্ঞান, ভৌতবিজ্ঞান ও শিক্ষাবিজ্ঞানের চারটি বিষয় বিষয় পড়ানো হয়।
হার্বার্ট প্রিন্স
হার্বার্ট প্রিন্স (১৪ জানুয়ারি ১৮৯২ – ১২ জানুয়ারি ১৯৮৬) একজন ইংরেজ ফুটবল খেলোয়াড় ছিলেন। তিনি ১৯২০ গ্রীষ্মকালীন অলিম্পিকে গ্রেট ব্রিটেন অলিম্পিক ফুটবল দলের প্রতিনিধিত্ব করেছিলেন।
এম পি জর্জ
এম পি জর্জ ছিলেন ভারতীয় ফেডারেল ডেমোক্র্যাটিক পার্টির (আইএফডিপি) কেরালার রাজ্য সভাপতি। তিনি আইএফডিপির একটি স্প্লিন্টার গ্রুপকে নেতৃত্ব দিচ্ছেন। পিসি থমাস যখন কেরালার কংগ্রেসে (জোসেফ) আইএফডিপিকে একীভূত করলেন, এমপি জর্জ আইএফডিপি ধরে রাখেন। ২০১৪ সালে জাতীয়তাবাদ, ফেডারেলিজম এবং সমাজতন্ত্রের লক্ষ্য নিয়ে আইএফডিপি (এমপি জর্জ) নিখিল ভারত ফরোয়ার্ড ব্লকের সাথে একীভূত হয়েছিল।
পরে তিনি এআইএফবি থেকে বিচ্ছিন্ন হয়ে ফরোয়ার্ড ব্লক সেকুলার গঠন করেন, যা পরবর্তীতে নিখিল ভারত ফেডারাল ব্লকে একীভূত হয়।
এলজিবিটি ভৌতিক কথাসাহিত্য
এলজিবিটি ভৌতিক কথাসাহিত্য বা কুয়্যার হরর বলতে সেই সব ভৌতিক কথাসাহিত্যকে বোঝায়, যেগুলিতে এলজিবিটি চরিত্র বা বিষয়গুলিকে কেন্দ্র করে রচিত হয়। এই ধরনের সাহিত্যে এলজিবিটি হিসেবে চিহ্নিত বা খোলাখুলিভাবে এলজিবিটি চরিত্রগুলি থাকতে পারে; আবার এমন বিষয় বা প্লট থাকতে পারে যেগুলি সমকামী ব্যক্তিদের ক্ষেত্রে প্রযোজ্য হয়। রচনাকাল অনুসারে এই ধরনের সাহিত্যে যৌনতা, সমকামী কল্পনা, সমকামী প্রেম বা স্নেহ বর্ণিত হয়; অথবা এলজিবিটি ব্যক্তিদের কাছে বিশেষ অর্থবাহী গভীর অনুভূতিগুলি প্রকাশ করে।
বিবরণ
৬৬৬৬ভ্যালানকোর্ট বুকসের জেমস জেনকিনস বলেছেন, সমকামী ও ভৌতিক কথাসাহিত্যের যোগসূত্রটি ১৭৯০-এর দশক ও ১৮০০-এর দশকের গোড়ার দিকের গথিক উপন্যাসগুলির মাধ্যমে সাধিত হয়েছিল। ম্যাথিউ লিউইস, উইলিয়াম টমাস বেকফোর্ড ও ফ্রান্সিস ল্যাথম প্রমুখ অনেক গথিক সাহিত্যকার সমকামী ছিলেন। জেনকিনসের মতে, “সমকামী/ভৌতিক যোগসূত্রের প্রথাগত ব্যাখ্যাটি ছিল এই যে, সেই যুগে তাঁদের পক্ষে সরাসরি সমকামিতা নিয়ে লেখা সম্ভব ছিল না। (বা সেগুলি প্রকাশ করাও সম্ভব ছিল না। কারণ, ‘সমকামিতা’ শব্দটির অস্তিত্বই সেই যুগে ছিল না।) তাই তারা সূক্ষ্মভাবে সেগুলি গ্রহণযোগ্য আকারে প্রকাশ করেন। এই কারণেই তারা ভৌতিক কথাসাহিত্যের মতো একটি প্রথাবহির্ভূত মাধ্যমকে ব্যবহার করেন।” যেসব বইতে প্রথম সুস্পষ্টভাবে সমকামিতা প্রকাশ পায়, সেগুলির মধ্যে উল্লেখযোগ্য লিউইসের দ্য মঙ্ক (১৭৯৬) ও চার্লস ম্যাটারিনের দ্য ফ্যাটাল রিভেঞ্জ (১৮০৭) ও মেলমথ দ্য ওয়ান্ডারার (১৮২০)। এর কিছুকাল পরে শেরিডন লে ফানুর স্ত্রী-সমকামী ভ্যাম্পায়ার অনু-উপন্যাস কারমিলা (১৮৭২) প্রকাশিত হয়। এটিই ছিল প্রথম স্ত্রী-সমকামী ভ্যাম্পায়ার বিষয়ের প্রথম রচনা।  এরপর প্রকাশিত হয় অস্কার ওয়াইল্ডের দ্য পিকচার অফ ডোরিয়ান গ্রে (১৮৯০)। এই উপন্যাসের সমকামী চরিত্রগুলির যৌনক্ষুধার খোলামেলা বিবরণ পাঠকদের চমকিত করে। এমনকি ব্রাম স্টোকারের ড্রাকুলা (১৮৯৭) উপন্যাসেও সমকামিতার একটি আভাস আছে। এই উপন্যাসের কেন্দ্রীয় চরিত্রটি নারী ভ্যাম্পায়ারদের সতর্কিত করে জোনাথান হার্কারকে দাবি করে জানায়, “এই মানুষটি আমার!” কারমিলা উপন্যাসে প্রদর্শিত ভ্যাম্পায়ার ধারার কামোদ্দীপক প্রতীকতত্ত্বটি ১৯৭০-এর দশকের পর থেকে একাধিক ভ্যাম্পায়ার চলচ্চিত্রের আদর্শে পরিণত হয়। এই সব চলচ্চিত্রে স্ত্রী-সমকামিতার খোলামেলা প্রদর্শন চলতে থাকে।
জেমস আর. কেলার লিখেছেন, বিশেষত “পুরুষ ও স্ত্রী সমকামী পাঠকেরা সহজেই ভ্যাম্পায়ারের উপস্থাপনাটিকে ধরতে পারেন। কারণ, ভ্যাম্পায়ারের অভিজ্ঞতা প্রথাবহির্ভূত যৌনতার সমান্তরাল পথে চলে।” রিচার্ড ডায়ার তার চিল্ড্রেন অফ দ্য নাইট নিবন্ধে ভ্যাম্পায়ার কথাসাহিত্যে প্রায়শ উপস্থাপিত সমকামী যৌনতার বিষয়গুলি নিয়ে আলোচনা করেছেন। তার মতে, “গোপনীয়তার প্রয়োজনীয়তা, নিষিদ্ধ কামনার হাতছানি ও জানাজানি হওয়ার ভয়” এগুলির প্রধান বিষয়। স্টোকারের ড্রাকুলা উপন্যাসের আগে থেকেই ভ্যাম্পায়ারের ক্রমিক সমকামী ইচ্ছার বিষয়টি সাহিত্য ফুটে উঠেছে। তাই ডায়ার লিখেছেন যে, ঐতিহাসিকভাবে আগেকার ভ্যাম্পায়ারগুলির উপস্থাপনা মূলত ভয় সৃষ্টি করার জন্য হয়েছে। পরের উপন্যাসগুলিতে দেখা গিয়েছে ভয় আনন্দে পরিণত হচ্ছে। অ্যানি রাইসের বিখ্যাত দ্য ভ্যাম্পায়ার ক্রনিকলস্‌ গ্রন্থমালায় (১৯৭৬-২০১৪) সমকামী যৌন আভাসটি সুন্দরভাবে উপস্থাপিত হয়েছে।  এই বইটির প্রকাশনায় "সমকামী ও ভ্যাম্পায়ারের সমান্তরাল অবস্থানটি ব্যাপকভাবে মান্যতা পায়।"
মার্টেনসাইট
বৈশিষ্ট্য
কার্বন ইস্পাতে, লোহার অস্টেনাইট দশার দ্রুত শীতলীকরণের (কোয়েঞ্চিং) মাধ্যমে মার্টেনসাইট গঠিত হয়। এই শীতলীকরণ প্রক্রিয়া এতই দ্রুত গতিতে হয়ে থাকে যে কার্বন পরমাণুসমূহ ক্রিস্টাল কাঠামো থেকে ব্যাপিত হয়ে সিমেন্টাইটে (Fe3C) পরিণত হওয়ার মত যথেষ্ট সময় পায়না। অস্টেনাইট হল লোহার গামা-দশা (γ-Fe),যা লোহা এবং অন্যান্য সংকর ধাতুর একটি কঠিন দ্রবণ। কোয়েঞ্চিং এর ফলে, মুখ-কেন্দ্রিক ঘনাকার কাঠামোর অস্টেনাইট দশা রূপান্তরিত হয়ে অনেকখানি বিকৃত হয় ও দেহ-কেন্দ্রিক টেট্রাগোনাল কাঠামো আকারে পরিণত হয় যাকে মার্টেনসাইট বলা হয় যা কার্বন দ্বারা অতিপৃক্ত থাকে। এই পার্শ্ব বিকৃতির যার ফলে প্রচুর পরিমাণে স্থানচ্যুতির সৃষ্টি হয় যা একটি প্রাথমিক ইস্পাত শক্তিশালীকরণ পদ্ধতি। পার্লাইট ইস্পাতের সর্বোচ্চ কঠিনতা ব্রিনেল স্কেলে ৪০০ যেখানে মার্টেনসাইট ব্রিনেল স্কেলে ৭০০ পর্যন্ত যেতে পারে।
এলজিবিটি ভৌতিক কথাসাহিত্য
বিবরণ
ঐতিহাসিকভাবে বৃহত্তর প্রকাশকদের হাতে প্রকাশনা শিল্পের নিয়ন্ত্রণ থাকায় ক্রমবর্ধমান উন্মুক্ত সমকামী বিষয় প্রকাশে নানা বাধা আসত। পাল্‌প উপন্যাসের আগমনের পর থেকে সমকামী ভৌতিক কথাসাহিত্য প্রকাশনায় জোয়ার আসে। এই ধারায় সস্তায় পেপারব্যাক বই ছাপা হত এবং তা দ্বিতীয় বিশ্বযুদ্ধের সময় বেশ জনপ্রিয়তাও লাভ করেছিল। ডন হলিডের থ্রি অন আ ব্রুমস্টিক (১৯৬৭) প্রথম যুগের পুরুষ সমকামী ভৌতিক পাল্‌পের একটি উদাহরণ।
মার্টেনসাইট
বৈশিষ্ট্য
যখন অস্টেনাইট দশা, মার্টেনসাইটের সূচনা তাপমাত্রা(Ms) এ পৌঁছায় তখন অস্টেনাইট অস্থিতিশীল হয়ে যায় এবং মার্টেনসাইট রূপান্তর বিক্রিয়া শুরু হয়। যখন একে দ্রুত শীতলীকরণ (কোয়েঞ্চিং) করা হয় তখন একটি ক্রমবর্ধমান শতকরা পরিমাণের অস্টেনাইট, মার্টেনসাইটে রূপান্তর হতে থাকে যতক্ষণ না পর্যন্ত নিম্ন রূপান্তর তাপমাত্রা Mf এ পৌঁছায়, যেখানে এই রূপান্তর প্রক্রিয়ার সমাপ্তি ঘটে।
এলজিবিটি ভৌতিক কথাসাহিত্য
বিবরণ
১৯৩০ থেকে ১৯৬৮ সাল পর্যন্ত মোশন পিকচার প্রোডাকশন কোড চলচ্চিত্রে এলজিবিটি চরিত্র ও বিষয় প্রদর্শন নিষিদ্ধ করে রেখেছিল। কিন্তু ড্রাকুলা’জ ডটার (১৯৩৬) ও দ্য হন্টিং প্রভৃতি কিছু চলচ্চিত্র দেখিয়েছিল কীভাবে এগুলি নিয়মের মধ্যে থেকেই উক্ত বিষয় প্রদর্শন করতে পারে। এখানে বলা হয়েছিল, সমকামীরা এই চলচ্চিত্রগুলি দেখতে পারেন; কিন্তু যাঁরা দেখতে চান না, তারা এগুলিকে উপেক্ষা করতে পারেন।
মার্টেনসাইট
বৈশিষ্ট্য
Msতাপমাত্রার নিচে ব্যপন প্রক্রিয়া সম্পূর্ণরূপে বন্ধ হয়ে যায় এবং ফেরাইট-সিমেন্টাইট দশা গঠিত হতে পারেনা। Ms এর নিচের তাপমাত্রায় তাৎক্ষনিকভাবে বিভক্তিকরণ প্রক্রিয়ার মাধ্যমে দেহ-কেন্দ্রিক-টেট্রাগোনাল কাঠামো তে রূপান্তর ঘটে যেখানে কার্বন পরমাণু দ্রবীভূত থাকতে পারে। লোহার দেহ কেন্দ্রিক টেট্রাগোনাল কাঠামো তে কার্বনের কঠিন দ্রবণ দশা তথা মার্টেনসাইট দশা খুবি অস্থিতিশীল একটি দশা যা খুবই উচ্চ পীড়নে থাকে এবং আণুবীক্ষণ যন্ত্রে একে একগোছা সূচের মত দেখায়।
একটি ইউটেকটয়েড ইস্পাতে (০.৭৮% কার্বন),৬-১০% এর মত অস্টেনাইট বাকি থাকে যাকে সংরক্ষিত অস্টেনাইট বলা হয়। ইস্পাতে কার্বনের শতকরা পরিমাণ বাড়ার সাথে সাথে সংরক্ষিত অস্টেনাইটের পরিমাণ বাড়তে থাকে। ০.৬% কার্বন ইস্পাতে খুব তুচ্ছ পরিমাণে সংরক্ষিত অস্টেনাইট থাকে যা ০.৯৫% কার্বন ইস্পাতে বেড়ে ১৩% সংরক্ষিত অস্টেনাইট হয় এবং ১.৪% কার্বন ইস্পাতে আরো বেড়ে ৩০%-৪৭% পর্যন্তও হয়ে থাকে। মার্টেনসাইট গঠিত হওয়ার জন্য খুবই দ্রুতগতির কোয়েঞ্চিং এর প্রয়োজন। পাতলা প্রস্থচ্ছেদের ইউটেকটয়েড কার্বন ইস্পাতের জন্য যদি ৭৫০ ডিগ্রী সেলসিয়াস তাপমাত্রা থেকে কোয়েঞ্চিং শুরু করা হয় এবং ৪৫০ ডিগ্রী সেলসিয়াস তাপমাত্রায় শেষ করা হয়, তাহলে সম্পূর্ণ পার্লাইট বিহীন মার্টেনসাইট ও খুব সামান্য পরিমাণে সংরক্ষিত অস্টেনাইট গঠিত হওয়ার জন্য প্রক্রিয়াটি মাত্র ০.৭ সেকেন্ডের মধ্যে সম্পন্ন হতে হবে।
যেসব ইস্পাতে ০-০.৬% কার্বন রয়েছে সেসব ইস্পাতে মার্টেনসাইট দশাটি ছিলকে বা ফলা আকারে দৃশ্যমান হয়। যেসব ইস্পাতে ১% এর চেয়ে বেশি পরিমাণে কার্বন রয়েছে সেখানে মার্টেনসাইট একটি ফলক বা প্লেটের মত কাঠামো তৈরি করে যাকে প্লেট মার্টেনসাইট বলা হয়। এই দুইটি শতকরা কার্বনের পরিমাণের মধ্যবর্তী ইস্পাতে মার্টেনসাইট কণার ভৌত রূপ উপর্যুক্ত দুইটি রূপের মিশ্রণ হয়ে থাকে। সংরক্ষিত অস্টেনাইটের পরিমাণ বাড়ার সাথে সাথে মার্টেনসাইটের শক্তি কমতে থাকে। শীতলীকরণের হার যদি সংকট শীতলীকরণ হারের চেয়ে ধীরে হয় তাহলে কিছু পরিমাণে পার্লাইটও তৈরি হয়ে থাকে যা গ্রেইন সীমারেখায় বৃদ্ধি পেতে থাকে যতক্ষণ না Ms তাপমাত্রায় যাচ্ছে। এরপরে বাকি অস্টেনাইট দশা, ইস্পাতে শব্দের গতির অর্ধেক গতিতে মার্টেনসাইটে রূপান্তরিত হতে থাকে
কিছু নির্দিষ্ট ধরনের সংকর ইস্পাতে Ms তাপমাত্রার নিচে কোয়েঞ্চিং শুরু করে এবং পরবর্তীতে স্থায়ী বিকৃতি করে প্রস্থচ্ছেদের ক্ষেত্রফল ২০%-৪০% পর্যন্ত কমানোর মাধ্যমে মার্টেনসাইট দশা তৈরি করা হয়। এই পদ্ধতির মাধ্যমে পরমাণুর স্থানচ্যুতি ঘটে এবং যার ঘনত্ব 1013 /সেমি2 পর্যন্ত হতে পারে। স্থানচ্যুতির সংখ্যা বৃদ্ধি এবং অধঃক্ষেপের সাহায্যে স্থানচ্যুতিকে নির্দিষ্টভাবে ধরে রাখার মাধ্যমে খুবই শক্ত ও কঠিন ইস্পাত উৎপন্ন করা যায়। এই বৈশিষ্ট্যকে প্রায়ই অনমনীয় সিরামিক যেমন ইট্রিয়া স্ট্যাবিলাইজড জিরকনিয়া ও বিশেষ ইস্পাত যেমন TRIP ইস্পাত তৈরিতে কাজে লাগানো হয়। এভাবে মার্টেনসাইট কে তাপমাত্রা বা পীড়ন দ্বারা প্রবৃত্ত করা যায়।
মার্টেনসাইট দশার বৃদ্ধির জন্য খুব কম পরিমাণের তাপীয় সক্রিয়ন শক্তি প্রয়োজন কারণ এই প্রক্রিয়াটি একটি ব্যপনবিহীন রূপান্তর, যার ফলে পরমাণুসমূহের খুব সূক্ষ কিন্তু দ্রুত পুনর্বিন্যাস ঘটে এবং এটি এমনকি ক্রায়োজেনিক তাপমাত্রায়ও সংঘটিত হতে পারে। মার্টেনসাইটের ঘনত্ব অস্টেনাইট অপেক্ষা কম থাকায় মার্টেনসাইট রূপান্তরের কারণে একটি বড় পরিমাণে আয়তনের পরিবর্তন ঘটে। এখানে আয়তনের পরিবর্তনের চেয়েও মোচড় বিকৃতি বেশি গুরুত্বপূর্ণ যার পরিমাণ ০.২৬ পর্যন্তও হতে পারে এবং এটি মার্টেনসাইট ফলকের আকৃতি নির্ধারন করে।
বেণী পুতুল
বেণী পুতুল পূর্ব মেদিনীপুরের লৌকিক শিল্পের অনন্য় নিদর্শন। পূর্ব মেদিনীপুরের পদ্মতমালি গ্রামে বেনি পুতুল নাচের শিল্পীদের বাসস্থান। এই পুতুলকে অনকে হাত নাচনা পুতুলও বলেন। অতীতে শিল্পীরা গ্রামে গ্রামে এই পুতুল বিক্রি করে বেড়াতেন। বেনিপুতুলের কৃতকৌশল লোকপ্রযুক্তির এক সার্থক উদাহরণ।
গঠন
বেনি পুতুল মূলত তালের এটি আর বাঁশ দিয়ে এই পুতুল তৈরী করতেন। তবে বর্তমানে পুতুলের মুখ তৈরী হয় মাটি দিয়ে আর হাত তৈরী হয় কাঠ দিয়ে। তাতে ঘুগুর বাধা হয়। পুতুলের চরিত্র অনুযায়ী পুতুলের সাজ পোশাক তৈরী করা হয়।
পুতুল নাচ
শিল্পীরা পুতুলকে হাতের কারসাজিতে নাচান। নাচানোর সঙ্গে সঙ্গে গানও করা হয়।
পুতুলের মাথা ও হাত একটা বাঁশের দন্ডের নিচে থাকে কয়েকটি ছিদ্র। এটায় আঙ্গুল গলিয়ে শিল্পীরা সুতোয় টান দিয়ে পুতুল নাচান। হাতের আঙ্গুল পুতুলের পোশাক দিয়ে ঢাকা থাকে। হাতের আঙ্গুল না দেখায় দৃষ্টি ভ্রমের মাধ্যমে দর্শকের মনোরঞ্জন হয়।
মাইলি সাইরাস
মাইলি রে সাইরাস (জন্ম ডেসটিনি হোপ সাইরাস, নভেম্বর ২৩, ১৯৯২) একজন মার্কিন কণ্ঠশিল্পী, গীতিকার এবং অভিনেত্রী। কান্ট্রি গায়ক বিলি রে সাইরাস তার বাবা। তিনি শৈশবেে টেলিভিশন ধারাবাহিক ডক এবং বিগ ফিশ চলচ্চিত্রে গৌণ ভূমিকায় অভিনয় করেছেন। ২০০৬ সালে, সাইরাস ডিজনি চ্যানেল টেলিভিশন ধারাবাহিক হানা মন্টানায় অভিনয় শুরু করার পর তারুণ্যের প্রতিমা হিসেবে বেশ প্রভাবশালী হয়ে ওঠেন, যেখানে তিনি প্রধান চরিত্র মাইলি স্টুয়ার্ট হিসেবে উপস্থিত হন। ২০০৭ সালে হলিউড রেকর্ডসের সাথে রেকর্ডিং চুক্তি স্বাক্ষরের পর, সাইরাস তার আত্মপ্রকাশ স্টুডিও অ্যালবাম মিট মাইলি সাইরাস মুক্তি দেন। চার মিলিয়নের অধিক চালানের এবং হিট একক "সি ইউ এগেইন" উৎপাদনের জন্য, এটি রেকর্ডিং ইন্ডাস্ট্রি অ্যাসোসিয়েশন অব আমেরিকা (আরআইএএ) কর্তৃক চতুর্গুণ-প্ল্যাটিনাম প্রত্যয়িত হয়।
২০০৮ সালে, সাইরাস তার দ্বিতীয় একক অ্যালবাম ব্রেকআউট মুক্তি দেয়, যেখানে একটি সফল ট্র্যাক "সেভেন থিঙ্গস" অর্ন্তভুক্ত ছিল, পাশাপাশি বোল্ট অ্যানিমেটেড চলচ্চিত্রে ভয়েস অভিনেত্রী হিসেবে তার চলচ্চিত্র কর্মজীবন শুর করেন। ২০০৯ সালে, সাইরাস হানা মন্টানা: দ্য মুভি ফিচার চলচ্চিত্রে অভিনয় করেন; যা সাউন্ডট্র্যাকে "দা ক্লাইম্ব" শিরোনামে একটি হিট একক উৎপাদন করে। ইপি দ্য টাইম অব আওয়ার লাইভ্‌স (২০০৯) অ্যালবামে সাইরাস তার প্রাজ্ঞ ভাবমূর্তি লাভ করে, যেখানে একটি সফল ট্র্যাক "পার্টি ইন দ্য ইউ.এস.এ" অর্ন্তভূক্ত হয়। এই পরিবর্তনে তিনি তৃতীয় অ্যালবাম কান'ট বি টেমড্ (২০১০) মুক্তি পায়, যার টাইটেল টট্র্যাক শীর্ষ দশে অর্ন্তভূক্ত হয়, যদিও এটি সামান্য বাণিজ্যিক সাফল্য পায় এবং তার কর্মজীবনে সর্বনিম্ন বিক্রয়ের রেকর্ড তৈরি ওঠে। পরের বছর, সাইরাস কামিং-অব-এজ-চলচ্চিত্র দ্য লাস্ট সঙ-এ অভিনয় করেন। এর উৎপাদনের সময় তিনি সহ-তারকা লিয়াম হ্যামউর্থের সাথে ছাড়া-ছাড়া সম্পর্কে জড়িত ছিলেন; এবং শেষ পর্যন্ত ২০১৩ সালে তাদের বছর ব্যপী সম্পর্কের অবসান ঘটে।
সাইরাস, ২০১১ এবং ২০১২ সাল জুড়ে বিভিন্ন টেলিভিশন এবং চলচ্চিত্রে উপস্থিতির মধ্য দিয়ে অভিনয়ের উপর দৃষ্টি নিবদ্ধ করেন। পরবর্তীতে আরসিও রেকর্ডসের সাথে একটি রেকর্ডিং চুক্তি স্বাক্ষর করেন, এবং তার চতুর্থ স্টুডিও অ্যালবাম ব্যাঙ্গ্রেস (২০১৩) প্রচারনার সময় যৌনতাপূর্ণ সার্বজনীন ভাবমুর্তী অবতাড়নার মাধ্য দিয়ে বিতর্কের সৃষ্টি করে। অ্যালবামটির একক "উই কান্ট স্টপ'' এবং "রেকিং বল" বিতর্কিত সঙ্গীত ভিডিও হিসেবে বিবেচিত হয়; পরবর্তীতে যা ইউ.এস. বিলবোর্ড হট ১০০ তালিকায় তার প্রথম #১ নম্বর হিট গান হয়ে ওঠে।
সাইরাসের পাঁচটি অ-ধারাবাহিক #১ নম্বর অ্যালবাম ইউ.এস বিলবোর্ড ২০০ তালিকায় রয়েছে, যার মধ্যে দইটি ট্যাক তার হানা মন্টানায় নামিক চরিত্রে ব্যবহৃত হয় এবং এর জন্যে তিনি অনেক পুরস্কার এবং মনোনয়ন অর্জন করেন। ২০১০ সালে, সাইরাস ফোর্বস সেলিব্রেটি ১০০ তালিকায় তের নম্বরে অবস্থান করে নেয়, এবং নভেম্বর ২০০৯ সালে বিলবোর্ড হট ১০০ তালিকায় উনত্রিশটি গান অন্তভূক্তির জন্য "মোস্ট চার্টেড টিনেজার" হিসেবে গিনেস বিশ্ব রেকর্ড গড়েন।  ২০১৩ সালে, এমটিভি তাকে "বছরের শিল্পী" ঘোষণা করে।
১৯৯২-২০০৫: প্রথমিক জীবন এবং কর্মজীবনের সূত্রপাত
সাইরাস নভেম্বর ২৩ ১৯৯২ সালে ন্যাশভিল, টেনেসিতে জন্মগ্রহণ করেছেন। তার মায়ের নাম লেটিসিয়া "টিশ"(বিয়ের আগের পদবি ফিনলে) আর বাবা লোকগীতি শিল্পী বিলি রে সাইরাস। তার বড় ভাইয়ের নাম ট্রেস সাইরাস। সে একটি ইলেক্ট্রনিক রক ব্যান্ড মেট্রো স্টেশনের হয়ে গান গায় এবং গিটার বাজায়। তার বড় বোনের নাম ব্র্যান্ডি। এই দুই ভাইবোন টিশের আগের পক্ষের সন্তান যাদের বিলি রে সাইরাস খুব ছোট বয়েসেই দত্তক নিয়েছিলেন। তার এক বড় সৎ ভাইও আছে যার নাম ক্রিসটোফার কোডি। সে তার বাবার আগের পক্ষের সন্তান। তবে সে তার নভেম্বর ২০০৭ এর টেক্সাসের ফোর্ট ওয়ার্থ কনসার্টের পর ক্রিসটোফারকে আর দেখেনি। সাইরাসের ছোট ভাই ব্রায়সন এবং ছোট বোন নোয়া সাইরাস (সেও একজন অভিনেত্রী)। সাইরাসের বাবা-মা তার নাম দিয়েছিলেন ডেসটিনি হোপ কারণ তাদের আশা ছিলো সে জীবন অনেক সাফল্য পাবে। তার ডাকনাম দেওয়া হয়েছিল "মাইলি" কারণ ছেলেবেলায় সে সবসময় হাসতো অর্থাৎ "স্মাইলি" এর সঙ্গে তার মিল দেখে। সে চেরোকি বংশদ্ভুত।
সাইরাস হেরিটেজ মিডল স্কুলে পড়াশোনা করেন। স্কুলে তিনি চিয়ারলিডার ছিলেন। এখন তিনি অপশনস ফর ইউথ স্কুলে পড়েন। তার একজন গৃহ শিক্ষক আছেন যিনি টিভি শোর সেটে এসে তাকে পড়িয়ে যান। সাইরাস ন্যাশভিল, টেনেসিতে তার বাব-মায়ের খামারবাড়িতে বড় হয়েছেন। তিনি সেখানে নিয়মিত দা পিপলস চার্চে যেতেন।
অভিনয়
thumb|মাইলি সাইরাস তার কুকুর রোদই-এর সঙ্গে। তিনি নয় বছর বয়েসে অভিনয়ের প্রতি আগ্রহী হয়ে ওঠেন এবং টরন্টো কানাডায় অবস্থিত আর্মস্ট্রং এক্টিং স্টুডিওতে প্রশিক্ষণ নিতেও শুরু করেন। তখন তিনি পরিবারসহ চার বছরের জন্য ওই জায়গায় বসবাস করেছিলেন। অতিথি অভিনেতা হিসেবে কাইলি নামের এক মেয়ের চরিত্রে তিনি প্রথম অভিনয় করেন তার বাবার তৈরি "ডক " নামে একটি টেলিভিশন সিরিজে। টিম বার্টনের "বিগ ফিশ" এ তিনি "ইয়াং রুথি" এর ভূমিকায় অভিনয় করেন। তাতে অভিনেত্রী হিসেবে তার নাম দেখানো হয়েছিল ডেসটিনি সাইরাস। জুন ২০০৯ সালে সাইরাস তার অভিনয় পেশার প্রতিনিধি হিসেবে ইউনাইটেড ট্যালেন্টস এজেন্সির পরিবর্তে ক্রিয়েটিভ আর্টিস্টস এজেন্সিকে বেছে নেন যারা আগে তার সঙ্গীতের দায়িত্ব নিয়েছিলেন।
ডিজনির সঙ্গে
যখন সাইরাসের বয়স ১২ বছর, তখন তিনি ডিজনির কাছে হানা মন্টানার প্রধান চরিত্রের জন্য অডিশন দিতে যাব। সেই শোয়ের "বেস্ট ফ্রেন্ডসের" অংশের জন্যও তিনি অডিশন দেন কিন্তু ডিজনি চ্যানেলের কর্মকর্তাদের কাছে তাকে বয়েসে খুব ছোট মনে হয়েছিল। কিন্তু সাইরাসহানা মন্টানায় যোগ দেওয়ার ব্যাপারে দৃঢ়প্রতিজ্ঞ ছিলেন, তাই ডিজনি তাকে আবার অডিশন দেওয়ার জন্য ডেকে পাঠায়। ডিজনি চ্যানেলের এক প্রধান কর্মকর্তা, ভাইস প্রেসিডেন্ট গ্যারি মার্স বলেন যে সাইরাস এই শোয়ের জন্য নির্বাচিত হন তার প্রানশক্তিতে ভরপুর আনন্দদায়ক প্রদর্শনের জন্য। তাকে দেখে মনে হয়েছিল যে তিনি "জীবনের প্রতিটি মুহূর্ত উপভোগ করতে চান" অল্ডেনবার্গ. এন. USA টুডে. 2006-03-23. "মাইলি সাইরাস বলেন "লাইফ লং ওয়ার্ক পেস, 13." Retrieved on 2006-10-01. যার সঙ্গে মিলে যায় হিলারি ডাফের সুপরিচিত স্বাচ্ছন্দ্য এবং শানাইয়া টোয়েইন মঞ্চ উপস্থিতি। তিনি বেশ কয়েক বছর ধরে চেষ্টা করছিলেন তার কথা থেকে দক্ষিণা টান কাটাতে কিন্তু শেষে ডিজনি তাকে সেই টান ফিরিয়ে আনতে বলে। পরে ঘটনাটা এক অদ্ভুত মোড় নেয়। দেখা গেলো সাইরাসকে হানার বাবার ভূমিকায় অভিনয় করার জন্য নিজের বাবা বিলি রে সাইরাসের অডিশন নিতে হচ্ছে। সাইরাস এখন হানা মন্টানার প্রধান চরিত্র মাইলি স্টুয়ার্টের ভূমিকায় অভিনয় করেন যার দ্বিতীয় স্বত্তা হানা মন্টানা একজন জনপ্রিয় পপ মিউজিক তারকা। তিনি হানা মন্টানার চরিত্রেও অভিনয় করেন এবং সেই নামে অ্যালবাম তৈরি করেন এবং কনসার্টেও অংশও নেন। জুন ২০০৯ সালে সাইরাস ঘোষণা করেন যে হানা মন্টানার  চতুর্থ মৌসুম তার নামভূমিকায় অভিনয় করার শেষ মৌসুম।
হানা মন্টানায় তার সাফল্যের সঙ্গে সঙ্গে সাইরাস হাই স্কুল মিউজিকাল ২ এ একটি ছোট্ট অতিথি চরিত্রে অভিনয় করেন। সেখানে তাকে বলা হয়েছিল "পুলে থাকা মেয়েটি"। ডিজনি চ্যানেলের প্রযোজনায় তিনি দা এমপেররস নিউ স্কুলে ইয়াত্তা নামে একটি অতিথি চরিত্রে অভিনয় করেছেন। আনিমেটেড পুর্ণদৈর্ঘের ছবি বোল্ট এ তিনি পেনি চরিত্রের হয়ে কণ্ঠ দিয়েছেন। হানা মন্টানার উপর ভিত্তি করে তৈরি হওয়া স্পিন অফ ছবি হানা মন্টানা:দা মুভি তে সাইরাস আবার নামভূমিকায় অভিনয় করেন। জুন ২০০৯ পর্যন্ত যতটুকু জানা যায়, তা থেকে জানতে পারি যে নিকোলাস স্পার্ক্স এর দা লাস্ট সং উপন্যাসের উপর ভিত্তি করে দা লাস্ট সং নামে যে ছবিটি তৈরি হতে চলেছে সাইরাস তাতে একটি বিদ্রোহী বয়সন্ধিপ্রাপ্ত মেয়ের ভূমিকায় অভিনয় করতে চলেছেন। মেয়েটি এবং তার বাবা (যার সঙ্গে তার বেশ দুরত্ব তৈরি হয়েছে) একসঙ্গে সমুদ্রের ধারে একটি ছোট্ট শহরে গ্রীষ্ম কাটাতে যায়। ছবিটি ২০১০ সালে মুক্তি পাবে। ১৫-২১ জুন ২০০৯ থেকে এই ছবির চিত্রগ্রহণ শুরু হবে। দা লাস্ট সং ছবিটিকে একটি বিশেষ তারকা মাধ্যম বা স্টার ভেহিকল হিসেবে ভাবা হয়েছে যার উদ্দেশ্য প্রাপ্তবয়েস্ক দর্শকের সঙ্গে সাইরাসের পরিচয় ঘটানো। জুলাই ২০০৯ এ ডিজনি এপ্রিলাইন পার্কস-এর উপন্যাস উইংস এর স্বত্ব কিনে নেয়। আশা করা হচ্ছে সাইরাসকে এই ছবিতেও দেখা যাবে।
২০০৬-২০০৭
২০০৬ সালে ডিজনিম্যানিয়ার চতুর্থ সংস্করণ মুক্তি পায়। ১৯৪৬ সালের অ্যানিমেটেড ছবি সং অফ দা সা]] এ যে ভূমিকায় জেমস বাস্কেট ছিলেন সেই জিপ-আ-ডি-ডু-ডা এর চরিত্রে সাইরাসকে এবার তার কাভারে দেখা গেলো। পরে ২৪ অক্টোবর ২০০৬ সালে ওয়াল্ট ডিজনি রেকর্ডস প্রথম হানা মন্টানা" এর সাউন্ডট্র্যাক প্রকাশ করে। এই সাউন্ডট্র্যাকের আটটা গান সাইরাস হানা মন্টানা হিসেবে গেয়েছিলেন। অন্যান্য শিল্পীদের মধ্যে ছিলেন তার বাবা বিলি রে সাইরাস। প্রকাশ হওয়ার প্রথম সপ্তাহেই এই অ্যালবাম ইউ এস বিলবোর্ড ২০০ তালিকায় ১ নম্বরে উঠে আসে। প্রথম সপ্তাহে ২৮১,০০০ কপি বিক্রি হয়। জন লেজেন্ডের মতো প্রবাদ প্রতিম শিল্পী এবং রক ব্যান্ড মাই কেমিকাল রোমান্সকে টেক্কা দিয়ে প্রায় দু সপ্তাহ অ্যালবামটি শীর্ষ স্থান ধরে রাখে। ২০০৬ সালের সব চেয়ে বেশি বিক্রি হওয়া অ্যালবামের তালিকায় এটি অষ্টম স্থানে ছিলো। সেই বছরে অ্যালবামটি ২ প্রায় মিলিয়ন কপি বিক্রি হয়। পরে এই অ্যালবাম দু বার পুনর্মুক্তি পায়। প্রথম বার একটি বিশেষ ছুটির সংস্করণে "রকিন আ রাউন্ড ডা ক্রিসমাস ট্রি" এ যে ভূমিকায় ছিলেন সেই একই ভূমিকায় সাইরাকে কাভারে দেখা যায। পরের বিশেষ সংস্করণে তাকে "নোবডিজ পারফেক্ট" এর ভূমিকায় দেখা যায়। এইভাবে তাকে প্রথম ২০০৭-এডিজনি চ্যানেল হলিডে অ্যালবামে দেখা গিয়েছিলো। দা চিতা গার্লস এর সঙ্গে তাদের ৩৯ দিনের শহর সফরে অংশ নেন সাইরাস এবং ২০টি নির্দিষ্ট তারিখে তাদের সঙ্গে অনুষ্ঠানে যোগ দেন।
ডিজনিম্যানিয়ার ডিজনিম্যানিয়া ৫ সংস্করণের জন্য আরো একবার সাইরাস একটি জনপ্রিয় ডিজনির গান "পার্ট অফ ইয়োর ওয়ার্ল্ড" এর পুনর্নির্মিত সংস্করণ রেকর্ড করেন। জুন ২৬ ২০০৭ সালে সাইরাসের দ্বৈত অ্যালবাম হানা মন্টানা ২:মিট মাইলি সাইরাস  মুক্তি পায়। প্রথম ডিস্কে হানা মন্টানার দ্বিতীয় সাউন্ড ট্র্যাক ছিলো এবং দ্বিতীয় ডিস্কে সাইরাসের নিজস্ব প্রথম একক অ্যালবাম শোনা গিয়েছিলো। প্রথম প্রকাশের পর অ্যালবামটি বিলবোর্ড ২০০-এ ১ নম্বরে ছিলো এবং এর ৩২৬,০০০ কপি বিক্রি হয়েছিল। অন্যান্য সাউন্ড ট্র্যাকের তুলনায় প্রথম সপ্তাহে এই অ্যালবাম অনেক বেশি বিক্রি হয়.। ছুটির মৌসুমে জোরদার বিক্রি হওয়ায় এই অ্যালবামটি ডিসেম্বরে বিলবোর্ড ২০০ এর প্রথম ১০ টি গানের তালিকায় ফিরে আসে এবং এই সময়ে আরো ৭০০,০০০ কপি বিক্রি হয়। যেহেতু ইউএস এতে এই অ্যালবাম ৩ মিলিয়নের বেশি কপি বিক্রি হয়, সেই জন্য রেকর্ডং ইনডাসট্রি এসোসিয়েশন অফ আমেরিকা একে তিনবার প্ল্যাটিনাম হওয়ার জন্য বিশেষ শংসাপত্র দেয়। এই অ্যালবামের পাঁচটি গান প্রথমবার মুক্তি পেয়েও "বিলবোর্ড" হট ১০০ তালিকায় জায়গা করে নেয়। "সি ইউ এগেন" নামক গানটি ১০ নম্বর স্থান পায় এবং এটাই সাইরাসের প্রথম গান যা হট ১০০ তে প্রথম দশটি গানের মধ্যে জায়গা পায়। thumb|একটি সঙ্গীতানুষ্ঠানে সাইরাস কিবোর্ড বাজাচ্ছেন.
উত্তর আমেরিকার বেস্ট অফ বোথ ওয়ার্ল্ডস সফরে মোট ৬৯ টি নির্দিষ্ট তারিখে সাইরাস স্বভূমিকায় এব হানা মন্টানা হিসেব অংশ নেন। এর মধ্যে ১৪টি তারিখ পূর্বপরিকল্পিত ছিলো না। জোনাস ভাইয়েরা এই অনুষ্ঠানের প্রথমাংশে অংশ নিতেন। বহু সংখ্যক ভক্ত-গুণগ্রাহিকে হতাশ করে এই সফরের অনুষ্ঠানের প্রত্যেকটি নির্দিষ্ট তারিখের টিকিট খুব তাড়াতাড়ি শেষ হয়ে যেত। এই সফরের অনুষ্ঠান রেকর্ড করা হয় এবং ফিল্ম হিসেবে মুক্তি পায় ডিজনি ডিজিটাল ৩ ডি প্রেক্ষাগৃহে। এই হানা মন্টানা এবং মালি সাইরাস: বেস্ট অফ বোথ ওয়ার্ল্ডস সঙ্গীতানুষ্ঠানের কনসার্ট ফিল্ম প্রথম দিন মোট আয় করে ৮,৬৫১,৭৫৮ ডলার। সপ্তাহ শেষ হওয়ার পর এর আয় বেড়ে দাঁড়ায় ৩১,১১৭,৮৩৪ ডলার। যে সব ছবি ১০০০ টির কম সংখ্যক পর্দায় মুক্তি পেয়েছে তার মধ্যে এটিই সবচেয়ে বেশে লাভ এনে দিয়েছিলো। ২৬ জুলাই ২০০৮ সালে ডিজনি চ্যানেলে এই ছবিটি মুক্তি পায়। এরপর ওয়াল্ট ডিজনি রেকর্ডস হলিউড রেকর্ডস এই সফরে সাইরাসের রেকর্ড করা একটি অনুষ্ঠান চলাকালীন ঘটনাবলী সংবলিত একটি হানা মন্টানা এবং মালি সাইরাস: বেস্ট অফ বোথ ওয়ার্ল্ডস সঙ্গীতানুষ্ঠানের লাইভ অ্যালবাম মুক্তি দেন। এই অ্যালবামে হানা মন্টানার চরিত্র হিসেবে গাওয়া তার সাতটি গান এবং স্বভূমিকায় গাওয়া আরো সাত টি গান রয়েছে। বিলবোর্ড ২০০ এ এই অ্যালবাম তৃতীয় স্থান পায়।
২০০৮-বর্তমান
তার দ্বিতীয় স্টুডিও অ্যালবাম ব্রেকআউট সাইরাসের নিজের নামসহ প্রকাশিত হয়। সাইরাস বলেন যে "তার জীবনে গত কয়েক বছর ধরে যা ঘটে চলেছে" তার দ্বারা ব্রেকআউট অনুপ্রাণিত হয়েছে। এই অ্যালবামে দুটো গান বাদে অন্য সব গান লিখতে সহায়তা করেছেন সাইরাস। "গান লেখা এমন একটা কাজ যা আমি সারা জীবন ধরে করে যেতে চাই,[...] আমি মনপ্রাণ দিয়ে চাই যে এই রেকর্ড প্রমাণ করুক অন্য সবকিছু বাদ দিয়েও আমি একজন লেখক।" এই অ্যালবাম প্রথম প্রকাশ পাওয়া মাত্রই ইউএস বিলবোর্ড ২০০ তালিকায় ১ নম্বরে চলে আসে। প্রথম সপ্তাহে অ্যালবামের ৩৭১,০০০ কপি বিক্রি হয়ে যায়। ৩১ জুলাই, ২০০৮ পর্যন্ত কোনো নারী শিল্পীর অ্যালবাম বিক্রির দিক দিয়ে এই অ্যালবাম দ্বিতীয় বৃহত্তমের মর্যাদা পেয়েছে। আগে মারিয়া ক্যারি E=MC2, ৪৬৩,০০০ কপি বিক্রি হয়েছিল। ব্রেকআউট থেকে "৭ থিংস" গানটি প্রথম মুক্তি পায়। প্রথম প্রকাশ পাওয়ার সময় বিলবোর্ড হট ১০০ এ এই গানটির স্থান ছিলো ৮৪ নম্বরে। প্রকাশিত হওয়ার দু সপ্তাহ পর গানটি ৭০ নম্বর স্থান থেকে উঠে আসে নয় নম্বরে।
এপ্রিলে তার বাবার সঙ্গে তিনি ২০০৮ সিএমটি মিউজিক অ্যাওয়ার্ডস পরিচালনা করেন। ২০০৮ এ সাইরাস টিনস চয়েস অ্যাওয়ার্ডস পরিচালনা করেন। ৫ সেপ্টেম্বর ২০০৮ এ সাইরাস অন্য অনেক গায়িকাদের সঙ্গে ক্যান্সার প্রতিরোধ অভিযান "স্টয়্যান্ড আপ টু ক্যান্সার " এর জন্য "জাস্ট স্টয়্যান্ড আপ!" গানটি সাইরাস শ্রোতাদের সামনাসামনি গেয়েছিলেন ওয়ান-আওয়ার U.S-এতে. ১৪ সেপ্টেম্বর ২০০৮ এ সাইরাস অন্যান্য শিল্পীদের সঙ্গে আরো একটি মানবহিতকর কাজে জড়িয়ে পরেন। ক্যান্সার সমন্ধীয় গবেষণা এবং প্রশিক্ষণের জন্য টাকা তোলার উদ্দেশ্যে তিনি সিটি অফ হোপ বেনিফিট কনসার্টে যা ক্যালিফর্নিয়ার ইউনিভার্সাল সিটির গিবসন অ্যাম্পিথিয়েটার অনুষ্ঠিত হয়েছিল তাতে অংশ নেন।
৪ নভেম্বর ২০০৮ এ হলিউড রেকর্ডস ক্রিসমাসের উপর ভিত্তি করে একটি সিডি যার নাম "অল রয়াপড আপ" বের করে। এই রেকর্ডে সাইরাস নিজের মতো করে ক্রিসমাসের বিখ্যাত গান "স্যান্টা ক্লজ ইজ কামিং টু টাউন" গেয়েছিলেন। সাইরাস সহ লেখিকা এবং গায়িকা হিসেবে বোল্ট এর সাউন্ডট্র্যাকের দুটি গান গেয়েছিলেন। একটি গানে বোল্ট এর তারকা জন ট্রাভোল্টাকে ও দেখা গেছে যার নাম "আই থট আই লস্ট ইউ"। পরে এই গানটি শ্রেষ্ঠ সৃজনশীল গান বিভাগে গোল্ডেন গ্লোব আওয়ার্ড মনোনয়ন পায়। হানা মন্টানা:দা মুভি সাউন্ডট্র্যাক থেকে তার একক গান "দা ক্লাইম্ব" প্রথম মুক্তি পাওয়ার পর বিলবোর্ড হট ১০০ তালিকায় ছয় নম্বরে ছিলো। এই গানটি "সি ইউ এগেন" (যা তালিকায় ১০ নম্বর স্থান পায় ) এবং "৭ থিংস" এর (যা তালিকায় ৯ নম্বর স্থান পায়) পর মুক্তিপ্রাপ্ত গানের মধ্যে তালিকায় সর্বচ্চো স্থান পাওয়ার জন্য বিশেষ মর্যাদা পায়। হানা মন্টানা ৩ নামে আরো একটি হানা মন্টানা  সাউন্ডট্র্যাক (তৃতীয় মৌসুমের জন্য) তিনি প্রকাশ করেন ৩ জুলাই ২০০৯ এ।